કીટ્ટીપરાના આ આવાસની રૂબરૂ મુલાકાતે ગયેલી ‘નવ ગુજરાત સમય’ની ટીમ સમક્ષ અહીંના રહેવાસીઓએ સમસ્યાઓ વર્ણવી હતી. તેમનું કહેવું છે કે 3૦3 પૈકી માત્ર ૯૮ આવાસના જ ઈલેકટ્રીક મીટર બોક્સ મુકાયેલા છે અને વીજજોડાણ તો આજે બે વર્ષ થવા આવ્યા છતાં એકપણને અપાયું જ નથી. પી.જી.વી.સી.એલ.માં અરજ કરવા ગયા તો જણાવાયું કે કવાર્ટરદીઠ રૂ.૨૫૦૦ આપો તો જ કનેકશન મળશે. આવી જ રીતે, માની ન શકાયતેવી વિગતો એ પણ સામે આવી કે નળ વાટે પાણી શહેર મધ્યની સુધરાઈની જ આવાસ યોજનામાં મળતું જ નથી! વાલ્વમેન ટાંકાનો વાલ્વ ખોલે ત્યારે ઘર વપરાશનું જે થોડું ઘણું પાણી મળે એ જ પીવાના ઉપયોગમાં પણ લેવું પડે છે.